આથિયા શેટ્ટી બોલિવૂડમાં આવી તે પહેલાં જ જબરદસ્ત ચર્ચાઓમાં હતી, કેમ કે ફિલ્મોમાં તેની એન્ટ્રી સૂરજ પંચોલી સાથે સલમાન ખાનના બેનર હેઠળ થઇ રહી હતી. તેની ફિલ્મ ‘હીરો’ની હાલત બોક્સ ઓફિસ પર સારી ન રહી, છતાં પણ તે સફર આગળ વધી. હવે તે બીજી ફિલ્મ કરવા જઇ રહી છે. આથિયા કહે છે કે હું માનું છું કે દરેક વ્યક્તિની બીજી ફિલ્મ ખૂબ જ મહત્ત્વની હોય છે, કેમ કે તે તમને આગળ વધવાનો આધાર આપે છે, તેનાથી એ પણ નક્કી થાય છે કે તમે અહીં ટકવા માટે આવ્યાં છો કે બસ એક જ ફિલ્મમાં કરિશ્મા બતાવીને જતાં રહેવાનાં છો. બીજી ફિલ્મ સાઇન કરવા અંગે યોગ્ય નિર્ણય લેવો અને ધીરજ રાખવી જરૂરી છે.